Maut (filem)

***Maut*** ialah sebuah filem keagamaan Malaysia 2009 arahan sulung Bade Hj. Azmi. Filem berunsur ketuhanan ini menghimpunkan tiga kisah yang berbeza. Filem yang pada awalnya menggunakan tajuk penerbitan ***Malaikat Maut*** ini telah terperam selama lebih dua tahun di Lembaga Penapisan Filem sebelum ditayangkan dengan beberapa babak dipotong dan tajuk ditukarkan kepada *Maut*.

## Sinopsis
Filem *Maut* dimulakan dengan petikan daripada al-Quran Surah As-Sajdah ayat 11 yang bermaksud:

### Cerita 1: Syaaban
Kisah pertama menceritakan mengenai Su (Liyana Jasmay) dalam perjalanan pulang dari universiti lalu menemui seorang gadis, Fadilah (Nuremy Ramli). Fadilah meminta pertolongan Su untuk tumpang berteduh di rumahnya dan Fadilah telah diragut. Fadilah menghilangkan diri keesokan harinya, sementara Su mendapati berita kehilangannya terpapar di televisyen. Su menyiasat tentang Fadilah dan menemui mayatnya serta mendapati yang mendatanginya sebelum ini ialah roh Fadilah yang meminta tolong.

### Cerita 2: Ramadan
Kisah kedua mengenai Farah (Sabrina Hassan), seorang pramugari mengamalkan gaya hidup bebas dan maksiat yang berkahwin dengan lelaki Inggeris, Duke (Mohamad Bathich). Ketika di parti meraikan perkahwinan mereka, Farah mendapati Duke intim dengan wanita lain dan bergaduh besar. Farah yang dalam kebingungan pengsan ketika menuju ke masjid. Umie (Diana Danielle) yang juga hidup dipenuhi kemaksiatan membawa Farah ke hospital. Setelah sedar, Farah menceritakan apa yang dilaluinya ketika dalam keadaan koma kepada Umie. Dia telah diseksa di suatu tempat yang digambarkan seperti neraka. Umie kemudiannya insaf dan Farah kembali ke pangkuan suaminya.

### Cerita 3: Syawal
Kisah ketiga pula adalah mengenai JJ (Que Haidar) yang memuji-muji muzik black metal dan telah hilang pegangan agamanya. JJ yang badannya dipenuhi tatu dan mempersoalkan kesucian Al-Quran terlibat dalam sebuah kemalangan dan cedera parah. Ajal menemui JJ dan proses pengebumiannya diganggu dengan kejadian misteri seperti kerosakan van jenazah, liang lahad dipenuhi air, dan hujan lebat yang merumitkan. Beberapa hari selepas dia dikebumikan, tanah kuburnya pula mendap.

## Pelakon
* Liyana Jasmay sebagai Sue
* Sabrina Hassan sebagai Farah
* Que Haidar sebagai JJ
* Reza Mohamed sebagai Azam
* Eja sebagai Jasmin
* Hasnul Rahmat sebagai Ahmad
* Diana Danielle sebagai Umie
* Mohamad Bathich sebagai Duke
* Raja Farah sebagai Baby
* Nuremy Ramli sebagai Fadilah
* Danny X-Factor sebagai Ikram
* Hafidzuddin Fazil sebagai Ayah Farah
* Zack Taipan sebagai Ayah Fadilah
* Fouziah Gous sebagai Hana
* Sherry Ibrahim sebagai rakan JJ
* Nana Mahazan sebagai Sabrina 
* Awal Ashaari sebagai Fendi
* Hamidah Wahab sebagai Ibu JJ
* Ajeeb Sani Tyson sebagai Pemandu Van Mayat Hospital
* Fauziah Nawi sebagai Nenek JJ
* Ridzuan Hashim sebagai Ayah JJ
* Nisha Dirr sebagai pembaca berita
* Mardiana Alwi sebagai pelajar IPT

## Penerbitan
Maut atau judul asal penerbitan Malaikat Maut telah dipotong sebanyak lebih 11 adegan oleh LPF dan telah menyebabkan beberapa masalah dalam penataan bunyi semasa suntingan. Filem ini pada mulanya mengambil subjek malaikat maut tetapi judul Malaikat Maut telah ditolak oleh LPF lalu ditukarkan kepada *Maut*.

## Muzik
Lagu tema filem ini ialah "Pintu-Pintu Nyata" yang dicipta oleh Zul Mahat dan liriknya ditulis oleh Loloq, dinyanyikan oleh Kamal dan Farhan, lagu ini digunakan semasa kredit akhir filem ini.

## Anugerah dan pencalonan
;Festival Filem Malaysia ke-22
* Filem Terbaik (dicalonkan)
* Pengarah Terbaik &ndash; Bade Hj. Azmi (dicalonkan)
* Pelakon Lelaki Terbaik &ndash; Que Haidar (dicalonkan)
* Lakonlayar Terbaik &ndash; Bade Hj. Azmi (dicalonkan)
* Cerita Asal Terbaik &ndash; Bade Hj. Azmi (dicalonkan)
* Penyunting Terbaik &ndash; Bade Hj. Azmi (dicalonkan)
* Penataan Seni Terbaik &ndash; Nazrul Asraff (dicalonkan)
* Penataan Bunyi Terbaik &ndash; Azman Abu Hassan (dicalonkan)
 
## Catatan


## Rujukan

## Pautan luar
*